28/09/2020 | Administración LocalMunicipal
Santiago de Compostela
Persoal
Bases específicas da convocatoria para a provisión da praza/posto denominado director/a de Área de Desenvolvemento Urbano Sostible

Por Resolución da Concelleira-delegada de economía e facenda, persoal, contratación e modernización da administración local do 15 de setembro de 2020, apróbase a convocatoria para a provisión da praza/posto denominado director/a da área de desenvolvemento urbano sostible do Concello de Santiago, de conformidade coas seguintes bases: As presentes bases teñen por obxecto rexer a convocatoria para a provisión da praza/posto de persoal directivo “Director/a da Área de Desenvolvemento Urbano Sostible”, segundo o establecido no artigo 13 do texto refundido da lei do estatuto básico do empregado público (Real decreto lexislativo 5/2015, do 30 de outubro) e nos artigos 33 e 34 da Lei 2/2015, do 29 de abril, do emprego público de Galicia, e de acordo co contemplado no artigo 130 da Lei 7/1985, do 2 de abril, reguladora das bases de réxime local, modificada pola Lei 27/2013, do 27 de decembro. O proceso axustarase aos principios de mérito, capacidade e pública concorrencia, e se baseará en criterios de idoneidade, competencia e experiencia profesional.2.1.- A praza/posto a prover está incluída no cadro de persoal aprobado polo Pleno Municipal, e publicado no BOP da Coruña número 57, do 3 de abril de 2020.2.2.- O complemento de destino asignado á praza/posto é o correspondente ao nivel 30, e o seu sistema de provisión é como persoal directivo, por libre designación.2.3.- O complemento específico anual fixado para a praza/posto, referido ao ano 2020, é de 37.318,08 € brutos.2.4.- A praza/posto está suxeito á especial dedicación, nos termos do artigo 3.5.1. f) do Acordo Regulador – Convenio Colectivo do Concello de Santiago de Compostela (BOP da Coruña, do 3 de febreiro de 2010). Tamén estará suxeito ao réxime de incompatibilidades da Lei 53/1984, do 26 de decembro, e seranlle de aplicación as limitacións ao exercicio de actividades privadas establecidas no artigo 8 da Lei 5/2006, do 10 de abril, de regulación de conflitos de intereses dos membros do goberno e dos altos cargos da Administración Xeral do Estado.2.5.- Serán funcións da praza/posto as de xerencia, execución, dirección e coordinación dos servizos integrados na área IV da relación de postos de traballo, axustándose ás directrices xerais fixadas polos órganos de goberno do Concello de Santiago de Compostela, adoptando as decisións oportunas e dispoñendo para isto dunha marxe de autonomía dentro desas directrices. E en xeral todas as previstas no artigo 59.2 do Regulamento Orgánico de Goberno e Administración (BOP do 06/03/2012). 3.1.- Ademais dos requisitos xerais previstos no artigo 56 do texto refundido da Lei do estatuto básico do empregado público, será requisito indispensable para concorrer á convocatoria ser persoal funcionario de carreira do Estado, das Comunidades Autónomas, das Entidades Locais ou con habilitación de carácter nacional, en corpo ou escala clasificado no subgrupo A1.3.2.- A designación responderá aos criterios de idoneidade, competencia e experiencia profesional, entre os que se prestará especial atención aos seguintes: - A formación en dereito. - A experiencia acreditada en postos de xefatura en áreas de xestión relacionadas coa competencia urbanística local. - O coñecemento da Administración Local e a experiencia laboral na mesma.; - A posesión de competencias directivas: dirección de persoas, desenvolvemento de persoas e equipos, xestión do cambio e liderado, traballo transversal e visión estratéxica local. As solicitudes dirixiranse á Alcaldía dentro do prazo dos quince días hábiles seguintes ao da publicación da convocatoria no Diario Oficial de Galicia. Xunto coas solicitudes, as persoas aspirantes achegarán o seu curriculum vitae, no que constarán os méritos alegados e xustificados documentalmente que as persoas interesadas desexen se teñan en conta. Concluído o prazo de presentación de solicitudes, a Concellaría de Economía e Facenda, Persoal, Contratación e Modernización da Administración Local procederá, de ser o caso e tras verificar o cumprimento dos requisitos esixidos nestas bases, a dar traslado do expediente á Alcaldía para que esta eleve informe-proposta á Xunta de Goberno Local para a designación do/a director/a de área, (ou para a declaración do posto como deserto) que deberá estar motivado con referencia ao cumprimento dos requisitos, a observancia do procedemento, a competencia para o nomeamento, e a valoración discrecional da experiencia profesional e demais méritos alegados. O prazo para a toma de posesión será de tres días hábiles se non implica cambio de residencia do/a funcionario/a, ou dun mes en caso contrario, a contar dende o seguinte ao da notificación á persoa interesada do acordo de nomeamento. En todo caso, o nomeamento publicarase no Boletín Oficial da Provincia. Contra a presente resolución, que pon fin á vía administrativa, as persoas interesadas poderán interpoñer recurso potestativo de reposición perante o órgano que a ditou, no prazo dun mes, contado a partir do día seguinte ó da súa publicación, de conformidade co establecido na Lei 39/2015, do 1 de outubro, do procedemento administrativo común das administracións públicas (BOE núm 236, do 2 de outubro), ou poderán impugnala directamente perante o Xulgado Contencioso-Administrativo competente no prazo de dous meses contados a partir da mesma data, segundo o establecido na Lei 29/1998, do 13 de xullo, reguladora da xurisdicción contencioso-administrativa. O que se publica para xeral coñecemento. Santiago de Compostela, 21 de setembro de 2020 A Concelleira-delegada de economía e facenda, persoal, contratación e modernización da administración local. (P. D. Xunta de Goberno 24/06/2019) Asdo: Marta Abal Rodríguez.